تبریزین مرکزی زیندانیندا اوزون مدتدیر غیری-معین وضعیتده ساخلانیلان آذربایجانلی میلی-مدنی فعال حبیب ساسانیانین صحتی آغیرلاشیب.
آخار. آذ خبر وئریر کی، بیر مدت اول آجلیق آکسییاسینی دایاندیران آذربایجانلی فعال موقتی آزادلیغا بوراخیلماسی اوچون تقدیم اولونان ۳۵۰ میلیون تومنلیک ملکی وثیقهنین قبول ائدیلمهسینده یارانان پروبلمه گؤره آوگوستون ۷-دن یئنیدن آجلیق آکسییاسینا باشلاییب.
آذربایجانلی فعالین بؤیرکلری جدی شکیلده زیان گؤروب. محکمه مسئوللاری ایکی هفتهدن چوخدور فعالین موقتی آزادلیغا بوراخیلماسینا مانع اولور.
قید ائدک کی، ساسانیان ۲۰۱۶-جی ایل مایین ۱۵-ده اردبیلده یاخالانیب. اونون ۴۳ یاشی وار، ایکی اوشاق آتاسیدیر. او، ارمنیلرین داغلیق قاراباغدا آذربایجانلیلارا قارشی تؤرتدیکلری جینایتلرله باغلی معاریفلندیرمه فعالیتی ایله مشغول اولدوغونا گؤره حبس ائدیلیب.
azb_Arab azb_Arab azb_Arab azb_Arab